polyglot-tagger/wikipedia-language-snippets-filtered huggingface dataset:
རྡོ་རྗེ་གདན་འདི་ནི་སྟོན་པ་མཆོག་སངས་རྒྱས་པའི་མཛད་པ་བསྟན་པའི་གནས་ཡིན། 《ཐང་ཟན་ཙང་གི་རྒྱ་གར་ལམ་ཡིག》ལས་རྒྱ་གར་ཡུལ་དབུས་མ་ག་དྷ་གྲོང་ཁྱེར་ནས་ལྷོ་ནུབ་ལེ་དབར་བཞི་བརྒྱ་ཙམ་གྱི་སར་ཆུ་བོ་ནེར་ཞལྫ་ན་འབབ་པ་དེ་བརྒལ་ནས་ཕར་འགྲམ་ན་ག་ཡའི་གྲོང་ཁྱེར་ཡོད་ཅིང། དེ་ནས་ལེ་དབར་དྲུག་ན་ག་ཡ་གོ་རིའི་རི། དེའི་ལྷོ་ནུབ་ཀྱི་ཟུར་ཞིག་ཏུ་རྡོ་རྗེ་གདན་གྱི་སྐོར་ཞིབ་ཕྲ་གསུངས་འདུག ༧．
ཆུ་བོ་ནེ་རལྫ་ན། འདིའི་འགྲམ་དུ་སངས་རྒྱས་ཀྱིས་ལོ་དྲུག་རིང་དཀའ་བ་སྤྱད་པའི་གནས་ཡིན། 《ཐང་ཟན་ཙང་གི་རྒྱ་གར་ལམ་ཡིག་》ལས། རྒྱ་གར་ཡུལ་དབུས་མ་ག་དྷ་ཡི་གྲོང་ཁྱེར་ནས་ལྷོ་ནུབ་མཚམས་ལེ་དབར་བཞི་བརྒྱ་ཙམ་སོང་བ་ན་ཆུ་བོ་ནེ་རཉྫན་ཡོད་པར་གསུངས། དགེ་འདུན་ཆོས་འཕེལ་གྱི་《རྒྱ་གར་གནས་ཡིག་》ལས། རྡོ་རྗེ་གདན་གྱི་ལམ་ཟུར་བྱེ་མའི་ཐོག་འབབ་པའི་ཆུ་བོ་ཞིག་ཡིན་པར་གསུངས། ༨．
ཤིང་སྤྲེལ་ལོ་སྟེ། སྤྱི་ལོ་༦༢༤་ལོར་རིགས་ལྡན་རྒྱ་མཚོ་རྣམ་རྒྱལ་ཁྲིར་འཁོད་པ་དང༌། ཀླ་ཀློ་ཞུགས་པ་དུས་མཉམ། དེ་ནས་བརྩམས་ཏེ་རིགས་ལྡན་རྒྱལ་དཀའི་ལོ་མཐའ་སྤྱི་ལོ་༡༠༢༦་སྟེ་མེ་སྟག་ལོའི་བར་དུ་ལོ་ངོ་བཞི་བརྒྱ་དང་གསུམ་སོང་བ་དེ་ལ་རྒྱུད་ལས་མེ་མཁའ་རྒྱ་མཚོར་གྲགས། དེའི་ཕྱི་ལོར་རབ་བྱུང་དང་པོའི་འགོ་བཟུང་བས། དེ་དང་རབ་བྱུང་ལོ་གྲངས་བསྲེས་པ་ནི་ཀླ་ཀློའི་གནས་ཚད་ཀྱི་ལོ་གྲངས་བརྟག་ཆེད་ཡིན།
ལྷ་སའི་བར་སྐོར་གྱི་ཤར་ངོས་འོང་སྟོད་ཞིང་ཁའི་ལྷོ་ངོས་སུ་དགོན་དེ་མཇལ་རྒྱུ་ཡོད། ཀརྨ་ཤག་ཅེས་པ་ནི། སྔོན་གནས་དེའི་ལྷོ་ངོས་སུ་བཀའ་ཤག་ལྷོ་ཞེས་སྡེ་པ་གཞུང་གི་བཀའ་ཤག་ཚོགས་སའི་ཁང་པ་སེར་པོ་གསུམ་ཐོག་ཅན་ཞིག་ཡོད་པ་དེའི་སྲུང་མ་ཁང་ལྟ་བུར་གྱུར་པས་ཀརྨ་ཤག་དང་། ཡང་གསུང་སྲོལ་གཞན་ཞིག་ནི་ཀརྨ་དགོན་གསར་ཇུན་གར་བས་གཏོར་རྗེས་དེའི་སྲུང་མ་བཞུགས་ཡུལ་དུ་སྲུང་མ་ཁང་དེ་བསྐྲུན་ཞེས་གསུངས། ཀརྨ་དགོན་གསར་གྱི་རྒྱ་ཕིབས་སེ་ར་དགོན་པར་ཕུལ་རྗེས་སྲུང་མ་ཁང་དེའི་བདག་ཐོབ་ཀྱང་སེ་ར་དགོན་པར་སྦྱར་བ་ཡིན་སྟབས་སྔོན་སེ་ར་བླ་སྤྱིའི་ཁོངས་ཡིན།
ཁུངས། སིམ་ལ་རྡོ་རྗེ་བྲག་བྱང་གཏེར་སྨོན་ལམ་ཚིག་མཛོད་རྩོམ་སྒྲིག་ལས་གཞིའི་མི་སྣ་ངོ་སྤྲོད་།
རིག་འཛིན་ཆེན་པོ་ཞེས་པ་རིག་འཛིན་ཆེན་པོ་དངོས་གྲུབ་རྒྱལ་མཚན་ནམ་རིག་འཛིན་རྒོད་ཀྱི་ལྡེམ་འཕྲུ་ཅན་ནས་རིམ་པར་བྱོན་པའི་སྤྲུལ་སྐུ་རྣམས་ལ་ཞུ། ད་ལྟའི་བར་དུ་སྐུ་ཕྲེང་བཅུ་ཡོད།
རྡོ་རྗེ་བྲག་ནི་རྙིང་མའི་གདན་ས་ཆེན་པོ་ཞིག་སྟེ། སྤྱིར་རྙིང་མའི་བཀའ་གཏེར་གཉིས་ཀ་དང་། སྒོས་སུ་བྱང་གཏེར་གཙོ་བོར་སྐྱོང་བའི་གདན་ས་གྲགས་ཅན་ཡིན། རབ་བྱུང་བཅུ་པའི་དུས་སུ་ཆོས་རྒྱལ་དབང་པོའི་སྡེས་ཐོག་མར་ཕྱག་བཏབ། རིག་འཛིན་ངག་གི་དབང་པོའི་དུས་སུ་དར་ཞིང་རྒྱས། ཀུན་གཟིགས་པདྨ་འཕྲིན་ལས་ཀྱིས་བླ་ནས་བླ་རུ་སྤེལ་ཞིང་མདོ་ཁམས་ཡན་ཆད་ལ་དགོན་ལག་གིས་ཁྱབ་པར་མཛད། མཚན་ཆ་ཚང་ལ་ཐུབ་བསྟན་རྡོ་རྗེ་བྲག་ཨེ་ཝཾ་ལྕོག་སྒར་ཞུ། དགོན་པ་འདི་དང་སྨིན་གྲོལ་གླིང་གཉིས་ནི་མདོ་དབུས་ཁམས་གསུམ་ཀུན་ཏུ་སྔ་འགྱུར་རྙིང་མའི་ས་བོན་འབྱུང་ཁུངས་དམ་པ་ཡིན་ནོ། །
ཆུ་བཟང་སྐུ་ཕྲེང་བརྒྱད་པས་མཛད་པའི་རྡོ་བྲག་ཆུ་བཟང་རིན་པོ་ཆེའི་སྐུ་ཕྲེང་རིམ་བྱོན་གྱི་ལོ་རྒྱུས་ཕྱག་བསྟར་མ་དང་།
རྣམ་རྒྱལ་བོད་ཀྱི་ཤེས་རིག་ཉམས་ཞིབ་ཁང་ནས་པར་བའི་སྦས་ཡུལ་འབྲས་མོ་ལྗོངས་སུ་བླ་མ་སྐྱེས་ཆེན་མཛད་པ་ཇི་བསྐྱངས་རྣམ་ཐར། པར་མ། དེབ་གཟུགས། ཤོག་ངོས 2 ནང་གསལ། སིམ་ལ་རྡོ་རྗེ་བྲག་བྱང་གཏེར་སྨོན་ལམ་ཚིག་མཛོད་རྩོམ་སྒྲིག་ཕྱོགས་བསྡུས།
སྐུ་ཕྲེང་དང་པོ་ཡོལ་མོ་བ་སྔགས་འཆང་ཤཀྱ་བཟང་པོ་ནས་རིམ་པར་བྱོན་པ་ད་ལྟ་འཚོ་བཞུགས་སྐུ་ཕྲེང་བཅུ་པ་ཨོ་རྒྱན་འཇིགས་མེད་འཕྲིན་ལས་ཀུན་ཁྱབ་དཔལ་བཟང་པོའམ་དགོན་བྱང་རིན་པོ་ཆེ་བར་གྱི་སྐུ་ཕྲེང་རིམ་བྱོན་རྣམས་ལ་གྲགས།
གསུམ་པ། དམངས་གཙོ་བཅོས་བསྒྱུར་རྗེས་ཀྱི་དགོན་སྡེའི་གནས་ཚུལ། ༡ དམངས་གཙོ་བཅོས་བསྒྱུར་གོང་དུ་བོད་ལྗོངས་ལ་ཆེ་འབྲིང་ཆུང་གསུམ་གྱི་དགོན་སྡེ་གྲངས་ཉིས་སྟོང་ལྔ་བརྒྱ་ལྷག་ཡོད་ཀྱང༌། དམངས་གཙོའི་བཅོས་བསྒྱུར་རྗེས་སྲིད་གཞུང་གིས་སོར་བཞག་བྱས་པའི་དགོན་སྡེ་བདུན་ཅུ་ལྷག་ཙམ་ལས་མེད་སྟབས། བརྒྱ་ཆ་དགུ་བཅུ་གོ་བདུན་ལྷག་ཙམ་ཉུང་དུ་ཕྱིན་ཡོད་པ་རེད། དགོན་པ་མང་ཆེ་བར་སྡོད་མཁན་མེད་རྐྱེན་འདུ་ཁང་སོགས་ལྷ་ཁང་ཁག་དང༌། གྲྭ་ཤག་བཅས་ལ་་བདག་སྐྱོང་བྱེད་མཁན་མེད་པ་དང༌། མི་དང་མི་མིན་གྱི་སྦྱོར་བས་སྐྱོན་ཆག་ཚབས་ཆེན་ཕོག་སྟེ་ཞིག་རལ་དུ་སོང་དང་འགྲོ་བཞིན་ཡོད།
དཔེར་ན་ལྷ་སའི་སྨོན་ལམ་ཆེན་མོ་དང་ཚོགས་མཆོད་ཀྱི་རིང་ལ། འབྲས་སྤུངས་དགོན་པའི་ཚོགས་ཆེན་ཞལ་ངོས་ཁག་འདོགས་བྱ་ཡུལ་ཅུང་ཟད་ཞིག་ཡོད་ཚེ། དོན་མེད་ཀྱི་སྐྱེ་བོ་མང་བོ་འཛིན་བཟུང་བཙོན་བཅུག་གིས་ཁྲིམས་ཆད་ནན་མོ་གཅོད་པ་དང༌། རྒྱུ་ནོར་གྱི་ཆད་པ་གཅོད་པ། མི་ཁ་ཤས་ཀྱི་ཁ་རྗེ་དབང་ཐང་འཕྲོག་པ། ཁ་ཤས་བསད་པ་སོགས་ཀྱི་གནས་ཚུལ་བྱུང་ཡོད། འདི་ལྟའི་ཤིན་ཏུ་ཐལ་ཆེ་བའི་གདུག་རྩུབ་ཀྱི་གཉའ་གནོན་གྱི་རྐྱེན་པས། སྨོན་ལམ་འཚོགས་རིང་ལྷ་སའི་གྲོང་མི་བློ་ཁོག་ཅུང་ཆུང་བ་རྣམས་ཉེན་ཁ་ལས་གཡོལ་ཆེད། ཉེ་འགྲམ་གྱི་གྲོང་གསེབ་ཏུ་བྲོས་བྱོལ་དུ་འགྲོ་གི་ཡོད་པ་རེད།
བོད་ལྗོངས་ཞི་བའི་བཅིངས་འགྲོལ་བཏང་ནས་ལོ་ངོ་བརྒྱད་རིང༌། བོད་ལྗོངས་བཙན་རྒོལ་རྒྱལ་གཅེས་ཀྱི་མཐོ་འབྲིང་རིམ་གྱི་སྔོན་ཐོན་གྲོགས་པོ་རྣམས་ལ་ཀྲུང་དབྱང་ནས་གང་ཅིའི་ཐད་ཐུགས་ཁུར་གཟིགས་སྐྱོང་དང་བསམ་བློར་སློབ་གསོ་གནང་བར་བརྟེན། རང་ཉིད་ཀྱི་སྐྱེ་ཁུངས་ཏེ་བཤུ་གཞོག་གྲལ་རིམ་གྱི་ནག་ཉེས་ལ་ཚད་མི་འདྲ་བའི་ངོས་འཛིན་གང་འཚམས་ཡོད་པ་དང༌། རྒྱ་ཆེའི་ངལ་རྩོལ་མི་དམངས་ཀྱི་སྡུག་བསྔལ་ལ་སེམས་ཁུར་དང༌། ཁོང་ཚོ་ཡར་ལངས་བཅིངས་འགྲོལ་ཐོབ་སྟེ་འཚོ་བ་གསར་བར་ལོངས་སུ་སྤྱོད་ཐུབ་རྒྱུའི་རེ་འདུན་ཡོད་པ་སོགས་གསར་བརྗེའི་བསམ་བློའི་རྨང་གཞི་བཏིང་ཡོད།
ང་ཚོའི་བསམ་པར་བོད་ལྗོངས་སུ་ཆོས་ལུགས་ཀྱི་གནད་དོན་ནི་གལ་འགངས་ཤིན་ཏུ་ཆེན་པོ་ཞིག་ཡིན་སྟབས། ཏང་གི་ཆོས་དད་རང་མོས་ཀྱི་སྲིད་ཇུས་ནང་གི་ཆོས་ལ་དད་པ་བྱེད་དང་མི་བྱེད་མཁན་གཉིས་ཀར་རང་དབང་ཡོད་པ་སོགས་ཀྱི་ནང་དོན་བཀོད་ཡོད་པ་འདི། གོང་རིམ་དང་གཞི་རིམ་གང་ཞིག་གི་ནང་དུའང་འཁྱོག་པོར་མ་སོང་བར་དྲང་བདེན་གྱི་སྒོ་ནས་ངོ་ལྐོག་མེད་པའི་ཐོག་ལག་བསྟར་མཐིལ་ཕྱིན་གཏོང་དགོས་པ་དང༌། ཁྲིམ་ལུགས་ཀྱིས་སེར་སྐྱ་མང་ཚོགས་ཀྱི་ཁྲིམས་མཐུན་ཚུལ་ལྡན་གྱི་ཆོས་ལུགས་བྱེད་སྒོར་འགན་ལེན་བྱས་ཏེ་མི་སུ་ཞིག་གིས་ཀྱང་ཐེ་ཇུས་དང་འགོག་རྐྱེན་མི་ཕོག་པ་བྱེད་དགོས།
དེར་མ་ཟད་མངོན་སུམ་འཛེམ་མེད་དུ་ཆོས་ལུགས་ལ་དམའ་འབེབས་ཀྱིས། བཀའ་བསྟན་འགྱུར་གྱི་གསུང་རྟེན་རྣམས་ལུད་རྫས་ཀྱི་རྒྱུ་ཆར་བེད་སྤྱོད་བྱས་ཤིང༌། རྐང་བཙུགས་ཏེ་སྐུ་ཐང་དང་དཔེ་ཆ་མང་པོ་ལྷམ་མཐིལ་བཟོ་བའི་རྒྱུ་ཆར་སྤྱོད་པ་སོགས་རྒྱུ་མཚན་ཅིའང་མེད་པ་སྨྱོན་པས་ཀྱང་བྱེད་དཀའ་བའི་བྱ་བ་མང་པོ་ཞིག་བྱས་ཡོད་པར་བརྟེན། རིམ་པ་ཁག་གི་མི་དམངས་རྣམས་ཧང་སངས་ཐག་ཆོད་པ་དང་སེམས་པ་ཟང་ཟིང་ཚད་མེད་བྱུང་ཞིང༌། ཧ་ཅང་གི་བློ་ཕམ་ཡིད་ཆད་ཀྱིས་མིག་ཆུ་བཏང་སྟེ་བརྗོད་པར། ང་ཚོའི་ས་ཆ་འདི་ཀླ་ཀློའི་ཡུལ་ཞིག་ཏུ་བསྒྱུར་སོང་སོགས་ཀྱི་སྨྲེ་ངག་འདོན་བཞིན་ཡོད།
འབྲོག་ཁུལ་དུ། འབྲོག་ཁུལ་གྱི་ཟིང་འཁྲུག་དུས་ཡུན་ཅུང་རིང་སྟབས་སྒོ་ཕྱུགས་ཀྱི་གྱོང་གུད་ཆེ་བ་དང༌། སྒོ་ཕྱུགས་འབོར་ཆེན་གྱི་བདག་དབང་གཏན་འབེབས་ཕྱིར་འགྱངས་བྱས་པ་དང༌། གཉིས་ཕན་ཡང་ཆ་ཚང་ལག་བསྟར་ཐུབ་མེད། དེའི་ཁར་༡༩༥༩ནས་༡༩༦༠ལོའི་བར་ཞིང་འབྲོག་བརྗེ་ཚོང་མཚམས་ཆད་རྗེས། དེའི་ཚབ་དུ་སྲིད་གཞུང་གིས་འབྲོག་ཁུལ་གྱི་ཟ་འབྲུ་མཁོ་འདོན་བྱེད་ཀྱི་ཡོད་མོད། དེས་འདང་གི་མེད་ལ་ཡོངས་ཁྱབ་མིན་པས་ཟ་འབྲུར་དཀའ་ངལ་འཕྲད་དེ་སྒོ་ཕྱུགས་མང་པོ་མི་བཤའ་ཀ་མེད་ཆགས་ཤིང༌། འདི་དག་ཚང་མས་ཕྱུགས་ལས་ཐོན་སྐྱེད་ལ་ཤུགས་རྐྱེན་ངན་པ་ཐེབས་ཡོད།
བོད་རིགས་ས་ཁུལ་ཧྲིལ་བོ་དང་ཆ་ཤས་གང་རུང༌། དེ་བཞིན་རིམ་པ་ཁག་གི་མི་དམངས་ཁྲོད་ཕྲུ་གུ་ཕུད་པའི་དེ་བྱིངས་ཀྱི་བརྒྱ་ཆ་དགུ་བཅུ་གོ་དགུ་ཡན་གྱི་སྐྱེ་བོ་རྣམས་ཀྱིས་ཆོས་ལུགས་ལ་དད་པ་ཟབ་ཅིང་དགའ་མོས་བརྩི་མཐོང་བྱེད་ཀྱི་ཡོད་པས་ཆོས་ལུགས་ཀྱི་མདུན་ལམ་ཐོག་ཚང་མས་སེམས་ཁུར་ཆེན་པོ་བྱེད་ཀྱི་ཡོད། འདི་ནི་གལ་འགངས་ཤིན་ཏུ་ཆེ་བའི་འགག་རྩའི་གནད་དོན་ཞིག་ཡིན་སྟབས། དེའི་ཐོག་ཐག་གཅོད་ལེགས་ཉེས་ཅི་བྱུང་གིས་ང་ཚོར་མང་ཚོགས་ཀྱིས་དངོས་འབྲེལ་དགའ་ཞེན་དང་དགའ་བསུ་ཐོབ་མིན་ལ་ཕན་གནོད་འབྲེལ་བའི་ཐད་ཀའི་ཤུགས་རྐྱེན་ཞིག་ཡོང་གི་ཡོད།
བོད་ལྗོངས་བཅིངས་འགྲོལ་བཏང་རྗེས་དང་ལྷག་པར་དུ་ཕྱི་ལོ་༡༩༥༩ལོ་གནས་བཟུང༌། ཏང་གི་ཐུགས་འཁུར་འོག རིག་གནས་སློབ་གསོ་འཕེལ་རྒྱས་ཧ་ཅང་ཆེན་པོ་ཕྱིན་པ་དང༌། ཡིག་རྨོངས་ཀྱི་ཞྭ་མོ་ཕུད་དེ། སྟབས་བདེའི་འཕྲིན་ཡིག་སོགས་འབྲི་ཀློག་ཐུབ་མཁན་སྔོན་མ་ལས་ལྡབ་འཕུར་གྱིས་མང་དུ་སོང་ཡོད་པ་དང༌། བོད་ཡིག་ཤེས་མཁན་ཆེས་ཆེར་འཕར་སྣོན་སོང་ཡོད་པ་མ་ཟད། མང་ཚོགས་ཀྱི་རིག་གནས་འཚོ་བའི་ནང་དུའང་དོན་སྙིང་ལྡན་པའི་ནུས་བ་ཞིག་འདོན་གྱི་ཡོད། འདི་ནི་ཚང་མས་དགའ་མོས་བྱེད་འོས་བའི་བཀྲ་ཤིས་བའི་བྱ་བ་ཞིག་ཡིན་པ་ནི་སྨོས་མི་དགོས་བ་ཞིག་རེད།
བོད་ལྗོངས་ཀྱི་སྐུ་གསུང་ཐུགས་རྟེན་རྣམས་བློ་ཡུལ་དུ་འཆར་དཀའ་ཞིང་བརྗོད་པར་དཀའ་བའི་གཏོར་བཤིག་འདི་ལྟར་བཏང་ཡོད་ཀྱང༌། མི་འགའ་ཤས་ཤིག་གིས་ད་དུང་དེ་ནི། རྒྱ་ཆེའི་ངལ་རྩོལ་མི་དམངས་གོ་རྟོགས་སད་ནས་རྩ་མེད་བཟོས་བ་རེད་ཅེས་བརྗོད་པ་འདི་ནི་བོད་ལྗོངས་ཀྱི་དོན་དངོས་གནས་ཚུལ་ཤེས་རྟོགས་སྤུ་ཙམ་མེད་པའི་བྱུང་རྒྱལ་གྱི་གཏམ་ཞིག་ཡིན་པར་བརྟེན། གོང་ཞུས་དང་མཚུངས་པར་རྩ་བ་ནས་ཁས་ལེན་བྱ་ཐབས་བྲལ་བ་ཞིག་རེད། གོང་གི་གནས་ཚུལ་འདི་དག་གི་ཐོག་ནས། ཆོས་ལུགས་རང་ལ་ངོ་རྒོལ་བྱེད་ཀྱི་ཡོད་པ་དེ་ར་སྤྲོད་ཐུབ་པ་ཞིག་རེད།
ཡིན་ནའང་གོང་དུ་བདག་གིས་བརྗོད་མ་ཐག་པ་བཞིན་ཞིབ་བཤེར་གཏིང་མི་ཟབ་པ་དང་ཞིབ་མི་ཚགས་པ། དངོས་ཡོད་དང་མི་འཚམས་པའི་སྒོ་ནས་ཞྭ་མོ་ནག་པོ་མང་དག་གཡོགས་པ་དང༌། རྡུང་རྡེག་གཏོང་ཡུལ་རྒྱ་ཆེ་དྲགས་པ་སོགས་བྱུང་བའི་ཉེར་ལེན་ལས་གཞུང་བཞེས་གཏོང་མི་འོས་པའི་ཁྱིམ་དུད་མི་ཉུང་བ་ཞིག་ལ་གཞུང་བཞེས་བཏང་སྟབས། མི་དམངས་ཀྱིས་ང་ཚོར་ཐེ་ཚོམ་ཡིད་དོགས་དང་བློ་ཕམ་བྱུང་ཡོད། བླུ་ཉོའི་ཐད་དེ་སྔོན་ང་ཚོའི་རྒྱལ་གཅེས་སྔོན་ཐོན་མི་སྣའི་འགོ་དཔོན་ཚོས་བླུ་ཉོ་མི་དགོས་བའི་བསམ་ཚུལ་དང་རྣམ་འགྱུར་བསྟན་ཡོད།
མ་རྩ་འདོར་སྤོང་དང་སྐྱེད་ཆག་ཐད། མངའ་བདག་དང་མངའ་ཚབ་ཀྱིས་༡༩༥༨ལོའི་སྔོན་ངལ་རྩོལ་མི་དམངས་ལ་བཏང་བའི་བུ་ལོན་གྱི་མ་རྩ་དང་སྐྱེད་ཀ་ཆ་ཚང་རྩིས་མེད་བཏངབས། ལག་བསྟར་གནད་དོན་ཆེན་པོ་བྱུང་མེད། ༡༩༥༩ལོར་བཏང་བའི་བུ་ལོན་གསར་བ་ཁག་གི་སྐྱེད་ཀ་ཆག་ཀྱང་བཏང་སྟེ་མ་རྩ་ཚང་མ་འཇལ་དགོས་པ་དང༌། ངལ་རྩོལ་མི་དམངས་ནང་ཁུལ་གྱི་བུ་ལོན་གསར་རྙིང་རྣམས་མཐུན་སྒྲིལ་ལ་དམིགས་ཏེ་གན་རྒྱའི་གཏན་འབེབས་གཞིར་བཞག་གིས་སྒྲུབ་དགོས་སོགས་ཀྱི་སྲིད་ཇུས་དེ་ས་ཁུལ་ལ་ལར་ལག་བསྟར་ཡག་པོ་དེ་ཙམ་བྱས་མེད།
འབྲོག་ལས་ཐད་ལ། ཀྲུང་གུང་བོད་ལྗོངས་ལས་དོན་ཨུ་ཡོན་ལྷན་ཁང་གིས་ཕྱུགས་ལས་ས་ཁུལ་གྱི་སྲིད་ཇུས་བྱེ་བྲག་པ་དོན་ཚན་སུམ་ཅུ་གཏན་འབེབས་བྱས་ཏེ། དབང་བའི་ལམ་ལུགས་ཁས་ལེན་བྱས་ཡོད་ཅིང༌། ཅུང་མང་དོན་གཉིས་མཚུངས་ཀྱི་སྒོ་ནས་གཉིས་ཕན་སྲིད་ཇུས་ལག་ལེན་བྱས་ཡོད་པ་དང༌། ཕྱུགས་བདག་དང་ཕྱུགས་རྫི་ཕྱོགས་གཉིས་ཀྱིས་ཕྱུགས་ཟོག་བདག་སྐྱོང་དང་འཕེལ་རྒྱས་སུ་བཏང་བས། ཕྱུགས་ལས་ཐོན་སྐྱེད་ཐོག་མའི་ཆར་བརྟེན་ལྷིང་བྱུང་སྟེ། རིམ་བཞིན་གོང་དུ་འཕེལ་བའི་རྣམ་པ་ཐོན་ཡོད།
དེ་བཞིན་དུ་ལས་བྱེད་པ་ཁ་ཤས་ཀྱི་རྙིངབ་ཐམས་ཅད་རྗེས་ལུས་དང༌། གསར་བ་ཐམསས་ཅད་སྔོན་ཐོན་གྱི་བསམ་སྤྱོད་ལ་བརྟེན་ནས། ཐོན་སྐྱེད་ཐད་མགོ་ཚོས་ལ་མ་ཚོས་ཀྱིས་གནད་དུ་མ་སྨིན་པའི་བཀོད་འདོམས་སྣ་ཚོགས་བྱས་པ་དང༌། གང་བྱུང་མང་བྱུང་བྱེད་པ། རང་སྣང་གི་ཉམས་མྱོང་སྤེལ་བ། བཙན་ཤེད་ཀྱིས་ངལ་རྩོལ་དུས་ཡུན་ཇེ་རིང་དུ་གཏོང་བ་སོགས་དངོས་ཡོད་གནས་ཚུལ་ལ་རྒྱབ་འགལ་དང༌། མང་ཚོགས་ཀྱི་སེམས་ཤུགས་ཆག་གཞིའི་དོན་དག་མི་ཉུང་ཞིག་བསྒྲུབས་ཡོད།
ཆོས་ལུགས་བྱ་བའི་ནང་ལྷག་བསམ་རྣམ་དག་གིས་མི་ཞུགས་ཤིང་སྐྱ་སར་ཡང་བབ་འདོད་མེད་པའི་གྲྭ་བཙུན་རྣམས་ལ་ས་ཞིང་དང་ཐོན་སྐྱེད་རྒྱུ་ཆ་ངེས་ཅན་ཞིག་སྤྲད་ནས། ཁོ་ཚོ་ཕྱོགས་གཅིག་ནས་ཐོན་སྐྱེད་ངལ་རྩོལ་ནང་ཞུགས་ནས་རང་ཁ་རང་གསོ་ཐུབ་པ་བྱས་ཏེ་རྒྱལ་ཁབ་དང་མི་དམངས་ཀྱི་ཁུར་བོ་ཡང་དུ་གཏོང་དགོས་བ་དང༌། ཕྱོགས་གཅིག་ནས་ཆོས་ལུགས་བྱེད་སྒོ་ངེས་ཅན་ཞིག་ནང་ཞུགས་སུ་བཅུག་ནས་མིང་དོན་མཚུངས་བའི་གྲྭ་བཙུན་ཞིག་ཏུ་འགྱུར་བ་བྱེད་དགོས།
གལ་སྲིད་མིང་ཚིག་དེས་མི་འདང་བ་དེར་བལྟས་ཏེ་སྐད་ཡིག་དེ་ཉིད་ལ་དམའ་འབེབས་བྱེད་པ་ནི་ཧ་ཅང་མི་འོས་པ་ཞིག་རེད། དེ་བཞིན་དུ་སྤྱོད་ཚུལ་འདི་རིགས་ནི་རང་ལ་བརྙས་བཅོས་མཐོང་ཆུང་བྱས་བ་ཞིག་ཀྱང་རེད། ད་དུང་མི་མི་ཉུང་བ་ཞིག་གིས་རང་ཉིད་བོད་ཡིག་ཆུ་ཚད་དམའ་དྲགས་པས་ཚིག་དོན་བརྡ་སྤྲོད་དང༌། གོ་བདེ་དོན་ཟབ་ཅིག་ཡོང་དགའ་བ་བཅས་ཚང་མ་བོད་ཡིག་གི་ཞན་ཆར་བརྩི་བཞིན་ཡོད། མི་འདི་ཚོས་ངོ་ཚ་ཤེས་ཀྱི་མི་འདུག་ཨང༌།
༣ ཆོས་ལུགས་ཀྱི་མདུན་ལམ་ཐད། ལྷ་སར་སྨོན་ལམ་ཆེན་མོ་ཚུགས་པ་དང༌། དེར་གསུང་ཆོས་དང་ཆོས་རྭ་ཚུགས་ཏེ། དགེ་བཤེས་འགའ་ཤས་ལ་ལྷ་རམས་པའི་མཚན་གནས་ཐོབ་ཡོད་པ་དང༌། བཀྲ་ཤིས་ལྷུན་པོར་དགོན་པའི་ཆོས་ལུགས་བྱེད་སྒོ་ཅུང་འཐུས་ཚང་ཡོད། དེར་བརྟེན་ཆོས་ལུགས་ཀྱི་མདུན་ལམ་དེ་བོད་ལྗོངས་སུ་དམངས་གཙོ་བཅོས་བསྒྱུར་སྐབས་ལས་ཅུང་ཙམ་ཇེ་བཟང་དུ་སོང་ཡོད་ཅེས་བཤད་ན་ཧ་ལམ་འགལ་ཟླ་ཆགས་མེད།
༡ སྒྲོག་སྦྱངས་ཚོགས་འདུ་བསྐོངས་ནས་དམངས་གཙོ་བཅོས་བསྒྱུར་དང་སྐུལ་སློང་སོགས་ཀྱི་སྐོར་ལ་གཏམ་བཤད་དང་སློབ་སྦྱོང་བྱས་རྗེས། མི་དམངས་མང་ཚོགས་མང་ཆེ་བས་བཅོས་བསྒྱུར་གྱི་དགོས་ངེས་དང་སྐུལ་སློང་གི་གལ་ཆེའི་རང་བཞིན་ལ་རྒྱུས་ལོན་ཡོད་མེད་མི་བལྟ་བར། རྣམ་པ་སྣ་ཚོགས་ཀྱི་ཧུར་བརྩོན་ཅན་བྱུང་བ་ཡིན་ན་མང་ཚོགས་སྐུལ་སློང་མཐིལ་ཕྱིན་པ་བྱུང་སྙམ་པའི་མངོན་རྟགས་ཤིག་དང༌།
༢ བོད་ལྗོངས་སུ་དེ་སྔ་གྲྭ་བཙུན་གྱི་སྤྱིའི་གྲངས་འབོར་ནི་ཧ་ལམ་ཁྲི་བཅུ་གཅིག་ལྷག་ཡོད་པ་དང༌། དེའི་ཁྲོད་ནས་ཕྱི་རྒྱལ་དུ་བྲོས་བྱོལ་ཕྱིན་པ་ཕལ་ཆེར་མི་གྲངས་ཁྲི་གཅིག་དང། ལྷག་འཕྲོས་ཧ་ལམ་ཁྲི་བཅུ་ཡོད། དམངས་གཙོ་བཅོས་བསྒྱུར་མཇུག་སྒྲིལ་རྗེས། དགོན་པར་སྡོད་པའི་གྲྭ་བཙུན་བདུན་སྟོང་ཡོད་པའི་དབང་དུ་བཏང་ཡང་བརྒྱ་ཆའི་དགུ་བཅུ་གོ་གསུམ་ཉུང་དུ་ཕྱིན་ཡོད་པ་རེད།
མང་ཚོགས་ཀྱི་མིག་ནི་གསལ་བོ་ཡིན་པ་དངོས་འབྲེལ་ཡིན་ནའང༌། བསམ་འཆར་འདོན་མཁན་ཀྱི་ལྟ་བ་དེས་མི་དམངས་མང་ཚོགས་དང་མང་ཚོགས་ཀྱི་བསམ་བློ་མཚོན་ཐུབ་ཀྱི་ཡོད་མེད་ལ་ཞིབ་འཇུག་ངེས་པར་དུ་བྱེད་དགོས་པ་ལས། བཤད་ཚད་ཚང་མ་མང་ཚོགས་ཀྱི་བསམ་འཆར་ཡིན་ཤག་གིས་ཡང་དག་པར་བརྩི་མི་རུང༌། འདིའི་སྐོར་གོང་གི་མངོན་རྟགས་བཞི་བའི་གསལ་བཤད་ནང་བརྗོད་ཟིན།
དེའི་རྗེས་བོད་ལྗོངས་རྒྱ་ཆེའི་ངལ་རྩོལ་མི་དམངས་ཀྱིས་བོད་ལྗོངས་སུ་དམངས་གཙོ་བཅོས་བསྒྱུར་གང་མགྱོགས་ལག་བསྟར་དགོས་བ་དང༌། ཏང་གི་འགོ་ཁྲིད་འོག་སོ་སོའི་ལུས་སྟེང་དུ་བཀལ་བའི་བཀས་བཀོད་རྒྱུད་འཛིན་ལམ་ལུགས་ཀྱི་ལྕགས་སྒྲོག་ཡོད་ཚད་སོ་སོས་གཏོར་ཏེ། ཡར་ལངས་བཅིངས་འགྲོལ་ཐོབ་ཐབས་ཀྱི་ཁ་ཚ་དགོས་གཏུགས་ཀྱི་རེ་འདུན་བཏོན།
༢ དམངས་གཙོ་བཅོས་བསྒྱུར་རྗེས་བོད་ལྗོངས་ཡོངས་སུ་དགོན་པ་བདུན་ཅུ་ལྷག་མ་གཏོགས་མེད། མི་དམངས་མང་ཚོགས་ཀྱི་ཁ་ཚ་དགོས་གཏུགས་ཀྱི་རེ་འདུན་ལ་བསྟུན་ཐབས་དང༌། མང་ཚོགས་མང་ཆེ་བའི་དགོས་མཁོ་སྐོང་ཆེད། དམངས་གཙོའི་བཅོས་བསྒྱུར་སྐབས་ཉམས་རྒུད་རྩ་གཏོར་དུ་གྱུར་བའི་དགོན་པ་འགའ་ཤས་ཤིག་དགོན་པའི་རྣམ་པ་སླར་གསོ་བྱས་ཡོད།
༥ བསམ་འཆར་ཁག་གི་བདེན་རྫུན་ལ་མི་དཔྱོད་པར་སླ་འཆོས་ཧམ་ཤེད་ཀྱི་ཐག་གཅོད་སྣ་ཚོགས་བྱེད་པའི་མངོན་རྟགས་བཅས་ལྡན་པ་དང༌། ད་དུང་དགའ་བ་དྲུག་ཡོད་པ་ནི། ཟང་ཟིང་ལ་དགའ་བ། སླ་འཆོས་ལ་དགའ་བ། བསྟོད་བསྔགས་ལ་དགའ་བ། ཀླན་ཀ་འཚོལ་བར་དགའ་བ། རྙོག་དྲ་བཟོ་བར་དགའ་བ། གང་བྱུང་རྡུང་རྡེག་ལ་དགའ་བ་བཅས་ཡིན།
༤ ལས་བྱེད་ཚོས་མང་ཚོགས་ཚང་མས་གནད་དོན་ཇི་ལྟར་ཤེས་རྟོགས་འབྱུང་ཐབས་སྐོར་ལ་དོ་སྣང་མི་བྱེད་པ་དང༌། ངང་རྒྱུན་མི་བསྲིངས་པ། འབད་བརྩོན་མི་བྱེད་པའམ་བྱས་ཚད་མི་འདང་བ་དང༌། སློབ་སྦྱོང་ཡང་ཕལ་ཆེར་འདི་དང་འདྲ་བར་ཨུ་ཚུགས་དང་བཙན་ཤེད་ཀྱི་བྱ་སྤྱོད་བྱུང་ཡོད། དུ་དུང་འོག་ཏུ་འཆད་ཆོག
འདིའི་རྒྱུ་མཚན་ནི་བོད་ལྗོངས་ཀྱི་ས་ཞིང་དེ་མི་དམངས་ཀྱི་ངལ་རྩོལ་ལས་བསྐྲུན་པ་དང༌། མི་ཉུང་ཤས་ཤིག་གི ས་བདག་བཟུང་བྱེད་མི་འོས་བ་ཞིག་རེད། ད་ལྟ་ངལ་རྩོལ་མི་དམངས་ལ་དབང་བའི་སྐབས་ང་ཚོས་རྒྱལ་ཁབ་ཀྱིས་དུས་བཅད་ལྟར་བླུ་ཉོ་གནང་རྒྱུ་ཁས་ལེན་བྱས་པ་དེ་ཤིན་ཏུ་མི་འོས་པ་ཞིག་རེད།
འདི་ནས་མངོན་རྟགས་ལྔའི་སྐོར་ཅུང་ཟད་བརྗོད་པར་བྱ་སྟེ། མང་ཚོགས་སྐུལ་སློང་སྐབས་མང་ཚོགས་བསྐོངས་ཏེ་བཅོས་བསྒྱུར་སྐུལ་སློང་སོགས་ཀྱི་ཐད་སྙན་སྒྲོན་དང་གཏམ་བཤད་སྤེལ་ཡོད་ནའང༌། མང་ཚོགས་ཀྱིས་ནང་དོན་རྟོགས་པ་ཧ་ཅང་ཉུང་ཉུང་ཡིན། རྒྱུ་མཚན་ནི།
ལས་ལ་བརྩོན་ཞིང་དཔའ་ངར་ལྡན་པའི་མི་རིགས་ཤིག་ཡིན་ཕྱིན། རང་ཉིད་ཀྱི་ཆོས་ལུགས་དང་མི་རིགས་ལ་དད་འདུན་དང་ཤ་ཚ། ལར་ཞེན་ཆེན་པོ་ཞིག་ཡོད་ངེས་བ་མ་ཟད། དེ་གཉིས་ཀྱི་ཁེ་ཕན་སྲུང་སྐྱོབ་བྱེད་ཆེད་རང་སྲོག་ཀྱང་བློས་གཏོང་བའི་མི་མང་པོ་ཡོད།
ང་ཕར་ཚུར་ཕྱོགས་སྐྱོད་སྐབས་དཀའ་སྡུག་ཆེ་བའི་རྣམ་པ་འདི་དག་མཐོང་དུས། སེམས་ནང་རང་དབང་མེད་པར་སྐྱོ་སྣང་སྐྱེ་ཞིང༌། འདི་ལྟར་མ་བྱས་ན་མི་འགྲིག་གམ་སྙམ་པའི་སྙིང་རྗེ་སྐྱེ་གི་འདུག་མོད། འོན་ཀྱང་བྱ་ཐབས་གང་ཡང་མི་འདུག
༤ ཧུར་བརྩོན་ཅན་ཁག་གཅིག་གི་བསམ་བློ་དང་བྱ་སྤྱོད་དེ་མི་དམངས་མང་ཚོགས་ཐམས་ཅད་ཀྱི་བསམ་བློ་དང་བྱ་སྤྱོད་ལ་ངོས་འཛིན་པའི་མངོན་རྟགས།
༡ གཞི་རིམ་ས་ཁུལ་སོ་སོར་བོད་ཡིག་གི་བཅོས་སྒྱུར་ཡིག་ཆ་མེད་པའམ་ཆ་མི་ཚང་བ་དང་ཡོད་ནའང་འཐུས་སྒོ་མི་ཚང༌།
རྒྱའི་སྐད ལས་ཟུར་ཆགས་གོ། ཆིས་ཏན་ཆེན་པོ་ལེའོ་རྒྱལ་ཁབ་ཅེས་པའི་དོན་ཡིན། དབྱིན་སྐད་ལཞེས་ཟེར།
རྫས་ནི་དགུ་སྟེ། ས་ཆུ་མེ་རླུང་ནམ་མཁའ་དུས་ཕྱོགས་བདག་ཡིད་རྣམས་སོ། །དེ་དག་ལས་འབྱུང་བ་བཞི་དང་ཡིད་ལྔ་ནི། ཐམས་བཅད་དུ་སོང་བ་མ་ཡིན་བའི་རྫས་དང་། བདག་དུས་ཕྱོགས་ནམ་མཁའ་བཞི་ནི་ཐམས་བཅད་དུ་སོང་བའི་རྫས་ཞེས་བྱའོ། །ཅིའི་ཕྱིར་རྫས་ཞེས་བྱ་ཞེ་ན། རང་ཉིད་ཆོས་གཞན་ལ་བརྟེན་མི་དགོས་པར་རང་རྐྱ་བར་གྲུབ་ཅིང་ཡོན་ཏན་སོགས་ཆོས་གཞན་གྱི་རྟེན་རང་ཉིད་ཀྱི་་བྱེད་པས་ན་རྫས་ཞེས་བྱ་བ་ཡིན་ནོ། ། ༢.
ཡོན་ཏན་ལ་དབྱེ་ན་ཉི་ཤུ་རྩ་བཞི་སྟེ། གཟུགས་དང་། རོ། དྲི། རེག་བྱ། གྲངས། ཚད། སོ་སོ་བ། ལྡན་པ། རྣམ་པར་དབྱེ་པ། གཞནགདང་གཞན་མ་ཡིན་པ། བློ་རྣམས། བདེ་བ། སྡུག་བསྔལ། འདོད་པ། སྡང་བ། འབད་པ། ལྕི་བ། སྣུམ་པ། འདུས་བྱས། ཆོས། ཆོས་མིན་པ། སྒྲ། དྲོ་བ། གཤེར་བ་དང་ཉི་ཤུ་རྩ་བཞིའོ། ཡོན་ཏན་གྱི་མཚན་ཉིད་ནི། རྫས་ལ་བརྟེན་པ། ཡོན་ཏན་ལ་ཡོན་ཏན་གཉིས་པ་མི་བརྟེན་པ། འདུ་བའི་རྒྱུ་མི་བྱེད་པ། ཚད་མ་དང་རྟགས་ལ་མི་ལྟོས་པའོ། ། ༣.
ལས་ནི། འདེགས་པ་དང་། འཇོག་པ། བརྐྱངས་པ། བརྐུམས་པ། འགྲོ་བ་དང་ལྔའོ། ། ༤.སྤྱི་ནི། བྱེ་བྲག་ལ་ཁྱབ་པར་བྱེད་པ་སྟེ་གང་ལ་རང་ཉིད་རྗེས་སུ་འགྲོ་བའི་ཆོས་དེ་ལ་ཐུན་མོང་གི་སྒྲ་བློ་འཇུག་པའི་རྒྱུར་གྱུར་པ་ཞིག་གོ་དེ་ལ་དབྱེ་ན། ཁྱབ་པའི་སྤྱི་དང་། ཉི་ཚེ་བའི་སྤྱི་གཉིས་སོ། དང་པོ་ནི་ཡོད་པ་ཉིད་ལྟ་བུ་དང་། གཉིས་པ་ནི་བ་ལང་ཉིད་ལྟ་བུའོ། ། ༥.
བྱེ་བྲག་ནི་། སྤྱིའི་དོན་སོ་སོར་མ་འདྲེས་པའི་གསལ་བ་རྣམས་ཏེ། རང་ཉིད་ཆོས་གཞན་ལས་ཁྱད་པར་དུ་གོ་བར་བྱེད་པ་ཞིག་གོ། དཔེར་ན། དཀར་པོ་ནག་པོ་དང་ཐ་དད་པའི་ཁྱད་པ་བྱེ་བྲག་གིས་འབྱེད་པར་འདོད་དོ། ། ༦.
འདུ་བ་ནི། འབྲེལ་བ་སྟེ་འདི་ལ་འདི་ཡོད་དོ་སྙམ་པའི་ཤེས་པའི་བཟུང་ཡུལ་དུ་གྱུར་པ་ཞིག་གོ། དེ་ལ་དབྱེ་ན། རྟེན་དང་བརྟེན་པ་གོ་ས་ཐ་དད་པའི་ལྡན་འབྲེལ་དང་། གོ་ས་ཐ་མི་དད་པའི་འདུ་འབྲེལ་གཉིས་སོ། །
རྒྱལ་ངན་ཆབ་འབངས་གཟིར་བ་དེར།། ནམ་ཞིག་གཡོག་ཀྱང་འཁོར་མི་འགྱུར།། སྲན་ཕུང་དབྱུག་པས་གཏོར་ན་ཡང།། དབྱུག་པའི་ངོས་ལ་འབྱར་མི་སྲིད།།
ཚེར་མའི་ཤིང་ལ་བརྟེན་བྱས་ན།། གནད་དུ་ཟུག་པའི་སྡུག་བསྔལ་སྐྱེ།། སྐྱེ་བོ་ངན་ལ་བརྟེན་བྱས་ཀྱང།། ཕྱི་ཕྱིར་སྡུག་བསྔལ་འབའ་ཞིག་བསྐྱེད།།
ཕྱིན་ནང་སྨིན་དང་མ་སྨིན་པའི།། ཨ་མྲའི་འབྲས་བུ་རིགས་བཞིར་གསུངས།། མི་ཡང་སེམས་དང་སྤྱོད་པ་གཉིས།།དག་དང་མ་དག་དབྱེ་བ་མང།།
མཁས་པ་ཡོན་ཏན་ཀུན་ལྡན་དེ།། རློམ་སེམས་མེད་པར་ཞི་ཞིང་དུལ།། སྙེ་མའི་ཁུར་གྱི་ལྗིད་པ་ཡི།། ལྗོན་ཤིང་རྩེ་མོ་དུད་དེ་གནས།།
ཡོན་ཏན་མེད་པའི་སྐྱེ་བོ་དེ།། ང་རྒྱལ་མགོ་འཕང་ཅི་ལས་མཐོ།། འབྲས་བུའི་བཅུད་ཀྱིས་མ་བཟུང་བའི།། ལྗོན་པ་རེངས་པ་ཆོས་ཉིད་ཡིན་།།
སློབ་སྦྱོང་དུས་ན་གཡེལ་བ་དེས།། མཁས་འདོད་རེ་བ་འབྲས་མེད་ཡིན།། མེ་ཏོག་སད་ཀྱིས་ཁྱེར་བ་ཡི།། ཤིང་ལ་འབྲས་བུའི་རེ་བ་མེད།།
ལོངས་སྤྱོད་མངའ་ཐང་མཉམ་ན་ཡང།། བཟང་ངན་ལས་འབྲས་ལ་སྦྱར་ན་ཤེས།། ཕྲ་སྦོམ་མཉམ་ཡང་ཆུར་འཕངས་ན།། ཤིང་གི་མགོ་མཇུག་ཤེས་པར་ནུས།།
སྐྱོན་གྱིས་གོས་པར་ཆེས་སླ་སྟེ།། ཡོན་ཏན་སློབ་པ་དེ་ལྟ་མིན།། ཤིང་ལ་མེ་ལྕེ་མཆེད་སླ་ཡང།། ཆུ་བོ་སོ་སོར་འགྱེས་པ་དཀའ།།
འབྲས་ལྡན་ཤིང་གཉིས་སྦྱར་བ་ལས།། འབྲས་བུ་ཕུང་གསུམ་འབྱུང་བ་ལྟར།། བློ་དང་ལྡན་པ་གཉིས་འགྲོགས་ན།། སྔོན་མེད་ལེགས་པའི་བློ་གྲོས་སྐྱེ།།
བུར་ཤིང་གཅོད་པ་རོ་ཡི་ཕྱིར།། ཝ་སྐྱེས་གསོད་པ་པགས་པའི་སླད།། དོན་མཐུན་འཛོམས་པ་ནོར་གྱི་དོན།། རྒྱལ་པོར་རྒོལ་བ་འབངས་ཀྱི་ཆེད།།
ཤིང་ལ་ཐོག་མར་ཐིག་འདེབས་ཀྱི།། དྲས་ཤིང་བཏབས་ནས་བསྒྱུར་དུ་མེད།། བྱ་བའི་ཐོག་མར་བསམ་དགོས་ཀྱི།།རྗེས་ནས་འགྱོད་བརྡལ་བླུན་པོའི་རྟགས།།
དཀའ་སྤྱད་ཁུར་དུ་འཁྱེར་ནུས་ན།། བྱ་བ་གང་ཡང་དཀའ་བ་མེད།། ཆུ་ཡི་ནང་དུ་ཞུགས་པ་དེར།། ཆར་གྱིས་ལྷག་པར་གནོད་མི་འགྱུར།།
བྱ་བ་ཆེན་པོ་ཡུན་གྱིས་བསྒྲུབ།། ངང་ཐུང་འབད་པས་མཐར་མི་ཕྱིན།། ཀླུང་ཆེན་དལ་ཡང་རིང་འགྲོ་ལ།། རྦ་རླབས་དྲག་ཀྱང་ཆེར་མི་འགྲོ།།
རྒྱལ་ངན་འབངས་ཀྱི་ཟས་ནོར་ཀུན།། འཕྲོགས་ཀྱང་ད་དུང་ལྟོགས་ཤིང་བཀྲེན།། རྒོད་མ་ཁ་ཡིས་རྒྱ་མཚོའི་ཆུ།། འཐུངས་ཀྱིན་རྟག་དུ་འབར་དང་མཚུངས།།
ཁེངས་དྲེགས་གདུག་རྩུབ་ཆེ་བ་ཡི།། དཔོན་ལ་སུ་ཡང་བརྟེན་མི་སྤྲོ།། ཤིན་དུ་འཁྲུག་པའི་རྦ་ཀློང་དུ།། ཉ་ལ་སོགས་ཀྱང་སྡོད་མི་བྱེད།།
ཡངས་པའི་རྒྱལ་ཁམས་མ་མཐོང་བ།། ས་མཐོའི་བློན་པོ་རང་མཐོང་ཆེ།། ཁྲོན་པའི་ཆུ་ལ་འགྱིངས་པའི་ཡི།། རུས་པའི་རྒྱ་མཚོའི་གཏམ་གྱི་ཤི།།
ལུས་ཅན་ནང་གི་སྐྱོན་ཡོན་རྣམས།། ཕྱི་རོལ་སྤྱོད་པས་མཚོན་ནུས་ཏེ།། ཆུ་སྐྱར་ལྡིང་བས་ཆུ་བོ་དང།། དུ་བ་ལས་ནི་མེར་ཤེས་བཞིན།།
གཞན་གྱི་སྐྱོན་ཡོན་མཐོང་སླ་ཡང།། རང་གི་སྤྱོད་ཚུལ་མཐོང་བར་དཀའ།། མཚོ་ནང་ནམ་མཁའི་སྒྱུ་སྐར་ཀུན།། གསལ་ཡང་རང་གི་གཏིང་མ་མཐོང།།
བསམ་ངན་གཡོ་སྒྱུའི་བྱ་བ་ནི།། ལམ་རྒྱུག་འདྲ་ཡང་ཕུགས་སུ་འཕུང།། ཆུ་ཀླུང་གྱ་གྱུར་བགྲོད་པ་ཡང་།། བབས་ཀྱིས་ཐུར་ནས་ཐུར་དུ་འགྲོ།།
དེ་བས་དགྲ་ལས་རྒྱལ་འདོད་ན།། ཡོན་ཏན་སྒྲུབ་ལ་འབད་པར་བྱ།། ཆ་བོ་ཆེ་ལ་བརྒལ་བའི་ཐབས།། ཐང་ནས་གྲུ་གཟིངས་འཆོས་པ་ཡིན།།
བློ་དང་མི་ལྡན་སྐྱེ་བོ་ཡིས།། འབྱོར་པ་རྙེད་ཀྱང་སྤྱོད་མི་ཤེས།། ཁྱི་ནི་སྐོམ་ཡང་ཆུ་ཀླུང་ལ།། ཧུབ་ཀྱིས་མི་འཐུང་ལྡག་པར་བྱེད།།
ཁ་བཤད་མང་ངམ་ཉུང་ཡང་རུང།། དགོས་དོན་ལག་དུ་བླངས་ན་གོ།། ཆུ་ཞེང་ཆེ་ཆུང་ཅི་འདྲ་ཡང།། ཟབ་དང་མི་ཟབ་བརྒལ་ན་ཤེས།།
རྟག་རྒུས་བརྩོན་པ་མ་བཏང་ན།། མི་འགྲུབ་བྱ་བ་གང་ཡང་མེད།། ཆུ་ཐིགས་རྟག་ཏུ་འབབ་པ་ཡི།། བྲག་གི་རི་བོ་འབིགས་ལ་ལྟོས།།
རྡོ་དང་བྱེ་མ་བསྲེས་པ་ལས་བཅོས་པའི་དཔལ་ནཱ་ལེནྡྲའི་ཐམ་ཀ་ཞེས་མཁས་དབང་དགེ་འདུན་ཆོས་འཕེལ་གྱི་གསུངས།
གནའ་བོ་དུས་སུ་དཔལ་ནཱ་ལེནྡྲ་ནི་གྲོང་སྡེ་ཞིག་ཡིན་ཞིང་། འཕགས་པ་ཤ་རིའི་བུ་སྐུ་འཁྲུངས་པའི་ཡུལ་དང་། མཐར་ཤཱ་རིའི་བུ་འཁོར་དགྲ་བཅོམ་པ་ཁྲི་ཕྲག་བརྒྱད་དང་བཅས་ཏེ་མྱ་ངན་ལས་འདས་པའི་ས་དང་། ནང་པའི་ཆོས་ཐོག་མར་དར་བའི་གནས་ཀྱི་གྲས་ཀྱང་ཡིན་པར་མ་ཟད། དཔའ་བོ་གཙུག་ལག་ཕྲེང་བའི་ཆོས་འབྱུང་མཁས་པའི་དགའ་སྟོན་དུ། རྒྱན་དྲུག་མཆོག་གཉིས་ལ་སོགས་བྱོན་པའི་ཡུལ། །སངས་རྒྱས་བསྟན་པའི་འབྱུང་ཁུངས་ཆེན་པོ་ཡིན། །ཞེས་ཀྱང་གསུངས།
ཕྱི་ལོ1235ལོར། བོད་ཀྱི་ཆག་ལོ་ཙཱ་བ་ཆོས་རྗེ་དཔལ་ནཱ་ལེནྡྲ་རུ་སླེབས་ཤིང་། དཔལ་ནཱ་ལེནྡྲ་རུ་རཱ་ཧུ་ལ་ཤྲཱི་བྷ་དྲ་ཞེས་པའི་དགུང་ལོ་དགུ་བཅུར་སོན་པའི་པཎྜི་ཏ་བཞུགས་ཤིང་། ཁོང་གིས་སློབ་མ་བདུན་ཅུ་ལྷག་ལ་ཆོས་གསུང་བཞིན་པ་དང་། ཆག་ལོ་ཙཱ་བས་ཀྱང་ཁོང་གི་མདུན་ནས་ཆོས་མང་དུ་ཞུས་པར་མ་ཟད། ཏུ་རུ་ཀའི་དམག་གིས་ཉེན་ཏེ་པཎྜི་ཏ་བགྲེས་པོ་ཁུར་ནས་མགོན་པོའི་ལྷ་ཁང་དུ་བྲོས་པ་སོགས་ཆག་ལོའི་ལམ་ཡིག་ཏུ་གསལ། དེ་བས་ཀུན་གྱིས་དཔལ་ནཱ་ལེནྡྲའི་དགོན་པའི་ཆེས་མཐའ་མཇུག་གི་སློབ་དཔོན་དེ་རཱ་ཧུ་ལ་ཤྲཱི་བྷ་དྲ་ཞེས་པ་དེ་ཡིན་པར་བཞེད།
ངག་རྒྱུན་ལྟར་ན་དགོན་པ་ཡོད་སའི་གནས་དེ་ཆེས་ཐོག་མར་སྐྱུ་རུ་རའི་ཚལ་ཞིག་ཡིན་པ་དང་། ཕྱིས་སུ་ཚོང་པ་ལྔ་བརྒྱས་མཉམ་རུབ་ཀྱིས་ཉོས་ཏེ། སྟོན་པ་སངས་རྒྱས་ལ་ཕུལ་ཅིང་། སྟོན་པ་སངས་རྒྱས་སྐུ་དངོས་ཀྱིས་ཀྱང་གནས་འདིར་ཟླ་བ་གསུམ་གྱི་རིང་ལ་ཆོས་གསུངས་པར་བཞེད། ཉེ་བ་དང་འགྱངས་པར་གནས་པའི་ཆོས་རྒྱལ་གྲངས་ལས་འདས་པ་རྣམས་ནས་མུ་མཐུད་བཟོ་བསྐྲུན་བྱས་ཏེ། དཔལ་ནཱ་ལེནྡྲའི་དགོན་པ་དེ་གང་གི་ཆ་ནས་ཀྱང་ཧ་ལས་ཤིང་ཧང་སང་བ་ཞིག་ཏུ་གྱུར།
ད་སྔར་དཔལ་ནཱ་ལེནྡྲའི་ལོ་རྒྱུས་བཀོད་པའི་ཡིག་ཆ་ཤིན་ཏུ་ཉུང་བར་མ་ཟད། ཡིག་ཆ་མང་ཆེ་བ་དཔལ་ནཱ་ལེནྡྲའི་ཆག་འཇིག་དང་མཉམ་དུ་མེར་བསྲེགས་པའམ་མེད་པར་གྱུར་འདུག་ལ། དཔེ་ཆ་མེར་བསྲེགས་པས་ཟླ་བ་དྲུག་ཙམ་གྱི་རིང་ལ་འབར་བར་གསུངས་པའང་ཡོད། དཔལ་ནཱ་ལེནྡྲའི་ལོ་རྒྱུས་དང་གནས་ཚུལ་ཅུང་ཟད་རེ་ཡོད་པ་དེ་ནི་བོད་ཀྱི་ཡིག་ཆ་འགའ་རེ་དང་། རྒྱ་ནག་གི་སློབ་དཔོན་ཐང་སན་ཙང་གི་ལམ་ཡིག་སོགས་རེད།
ཕྱི་ལོ་དུས་རབས་བཅུ་གཅིག་པར་ནཱ་ལེནྡྲར་ཏུ་རུ་ཀའི་དམག་ཐོན་ཞིང་། དཔལ་ལྡན་ཆོས་ཀྱི་གྲགས་པ་རྡོའི་སེངྒེ་ལ་ཆིབས་ནས་ཏུ་རུ་ཀའི་དམག་བཟློག་པའི་མཛད་པ་ཁྱད་པར་ཅན་བསྟན་པ་སོགས་གསུངས་ལ། ཏུ་རུ་ཀའི་དམག་གིས་དཔལ་ནཱ་ལེནྡྲར་གནོད་པ་ཆེན་པོ་བྱུས་པར་མ་ཟད། རབ་ཏུ་བྱུང་བ་རྣམས་ཀྱང་ཐག་རིང་པོར་བྲོས་དགོས་པར་གྱུར།
ཕྱི་ལོ1204ལོར། ནཱ་ལེནྡྲའི་མཁན་པོ་ཆེས་གཞུག་མར་གྱུར་པ་དེ་བོད་ཀྱི་མཁས་པ་ཁྲོ་ཕུ་ལོ་ཙཱ་བའི་གདན་ཞུ་ལྟར་ནཱ་ལེནྡྲ་དང་ཁ་བྲལ་ཏེ་བོད་དུ་ཕེབས།
དཔལ་ལྡན་ཆོས་གྲགས་ཞབས་ནི་རྒྱ་གར་ལྷོ་ཕྱོགས་ཏྲི་མ་ལ་ཡ་རུ། །བྲམ་ཟེ་ཀུན་ཏུ་རྒྱུ་ཡི་སྲས་སུ་དུས་རབས་དྲུག་གམ་བདུན་པར་འཁྲུངས། །ཆུང་དུས་མུ་སྟེགས་གཞུང་བཅས་ཐུན་མོང་རིག་གནས་ཀུན་ལ་མཁས་པར་གྱུར། །ལྟ་ངན་དོར་ཞིང་ཡུལ་དབུར་བྱོན་ཏེ་ཆོས་སྐྱོང་དྲུང་དུ་རབ་ཏུ་བྱུང་། །དབང་ཕྱུག་སྡེ་སོགས་བཤེས་གཉེན་བསྟེན་ནས་མདོ་སྔགས་མ་ལུས་ཐུགས་སུ་ཆུད། །སྡེ་བདུན་དང་བཅས་རྡོར་སེམས་གྲུབ་ཐབས་མར་གྱུར་འགྲོ་བའི་དོན་དུ་བརྩམས། །ཤང་ཀ་ར་དང་གཞོན་ནུ་རོལ་པ་ལ་སོགས་རྩོད་པས་ཕམ་པར་མཛད། །ལྷ་ཤཱཀ་ལ་སོགས་སློབ་མ་སྐྱོང་སྟེ་མི་རྟག་བསྟན་ཕྱིར་འདི་ལས་འདས།།
བོད་ཡུལ་གྱི་སྨད་ཕྱོགས་ཟལ་མོ་སྒང་དང་། ཚ་བ་སྒང་། སྨར་ཁམས་སྒང་། སྤོ་འབོར་སྒང་། དམར་རྫ་སྒང་། མི་ཉག་རབ་སྒང་བཅས་དྲུག་གོ དང་དོན་གཅིག
ཉེ་གནས་དར་མ་གཞོན་ནུ། རབ་བྱུང་གསུམ་པའི་མེ་ལུག ལོར་དཔོན་དུ་བསྐོས་ནས་རབ་བྱུང་བཞི་པའི་ཆུ་ཁྱི བར་ལོ་ཉེར་གཅིག་རིང་སྲིད་དབང་བཟུང། ༢.དཔོན་འབྱུང་ནས་བརྩོན་འགྲུས། རབ་བྱུང་བཞི་པའི་ཆུ་ཕག་ ནས་ཤིང་ཕག་ བར་ལོ་བཅུ་གསུམ་རིང་སྲིད་དབང་བཟུང།
དཔོན་སངས་རྒྱས་དངོས་གྲུབ། རབ་བྱུང་བཞི་པའི་ས་ཡོས ལོ་ནས་རབ་བྱུང་བཞི་པའི་ཆུ་སྟག ལོ་བར་ལོ་ཉེར་བཞི་རིང་སྲིད་དབང་བཟུང་།
དཔོན་རྒྱལ་མཚན་རིན་ཆེན། རབ་བྱུང་བཞི་པའི་ཆུ་ཡོས ལོ་ནས་རབ་བྱུང་ལྔ་པའི་ས་འབྲུག བར་ལོ་ཉེ་དྲུག་རིང་སྲིད་དབང་བཟུང།
དཔོན་ཉི་མ་ཤེས་རབ། རབ་བྱུང་ལྔ་པའི་ས་སྦྲུལ ལོ་ནས་ས་ཡོས བར་ལོ་བཅུ་གཅིག་རིང་སྲིད་དབང་བཟུང་།
དཔོན་དགའ་བདེ་དཔལ། རབ་བྱུང་ལྔ་པའི་ལྕགས་འབྲུག ལོ་ནས་ཆུ་ཁྱི བར་ལོ་ཞེ་གསུམ་རིང་སྲིད་དབང་བཟུང་།
དཔོན་དྲུང་ཆེན་སྨོན་ལམ་རྡོ་རྗེ། རབ་བྱུང་དྲུག་པའི་ཆུ་ཡོས ལོ་ནས་རབ་བྱུང་ལྔ་པའི་ཆུ་ཕག བར་ལོ་ཉི་ཤུ་རིང་སྲིད་དབང་བཟུང་།
དཔོན་ཆེན་དཀུན་དགའ་རྡོ་རྗེ། རབ་བྱུང་ལྔ་པའི་ཆུ་ཕག ལོ་ནས་རབ་བྱུང་དྲུག་པའི་ལྕགས་སྟག བར་ལོ་ཉེར་བརྒྱད་རིང་སྲིད་དབང་བཟུང་།
སྤྱན་སྔ་གྲགས་པ་ཤེས་རབ། གོང་འཕྲོས་ནས་རབ་བྱུང་དྲུག་པའི་ཆུ་རྟ བར་ལོ་ལྔའི་རིང་སྲིད་དབང་བཟུང་།
སི་ཏུ་དགེ་ལེགས་བཟང་པོ། རབ་བྱུང་དྲུག་པའི་ཆུ་རྟ ལོ་ནས་རབ་བྱུང་དྲུག་པའི་ས་ཁྱི བར་ལོ་བཅུ་བདུན་རིང་སྲིད་དབང་བཟུང་།
ཏྲེ་ཧོས་དཔལ་འབྱོར་བཟང་པོ། གོང་འཕྲོས་ནས་རབ་བྱུང་དྲུག་པའི་ས་རྟ བར་ལོ་ཉེར་གཅིག་རིང་སྲིད་དབང་བཟུང་།
དྲུང་སློབ་དཔོན་ལེགས་ལྡན་པ། གོང་འཕྲོས་ནས་རབ་བྱུང་དྲུག་པའི་ཤིང་བྱི བར་ལོ་བདུན་རིང་སྲིད་དབང་བཟུང་།
ཀྲེ་ཧོས་དགའ་བདེ་བཟང་པོ། དགོང་འཕྲོས་ནས་རབ་བྱུང་བདུན་པའི་མེ་གླང བར་ལོ་བཅུ་བཞིའི་རིང་སྲིད་དབང་བཟུང།
སྤྱན་སྔ་དངོས་གྲུབ་རྒྱལ་མཚན། གོང་འཕྲོས་ནས་ལོ་གཉིས་ཙམ་སྲིད་བསྐྱངས་ནས་ཚལ་པའི་མི་སྡེ་གཙུག་ལག་ཁང་དང་བཅས་པ་སྣེ་གདོང་དབང་གྲགས་པ་རྒྱལ་མཚན་ལ་ཕུལ་ཏེ་འཛིན་སྐྱོང་དུ་དགེ་རྒྱས་མཁན་པོ་ཆུ་ལུག ལོར་འབྱོར། དེ་ནས་ལོ་ངོ་དགུ་སོང་བའི་ལྕགས་ཡོས ལོར་གུང་ཐང་ལ་དམག་གི་གནོད་པ་བྱུ་ཞིང་། དེ་ནས་རབ་བྱུང་དགུ་པའི་མེ་ལུག ལོར་གུང་ཐང་གཙུག་ལག་ཁང་ལ་མེ་སྐྱོན་བྱུང་།
མདོར་ན། དམ་པ་ཁོང་ལ་མཚོན་ན་གཞན་ཕན་གྱི་ཐུགས་རྗེ་དང་། བྱམས་སེམས་གྱི་ཞི་བདེས་ཐུགས་ཡོངས་སུ་གཏམས་ཤིང་། སྒྲ་དང་སྙན་ངག ལོ་རྒྱུས། ཚད་མ། གསོ་རིག སློབ་གསོ་སོགས་བོད་ཀྱི་རིག་གནས་མ་དར་བ་ནས་དར་བར་བྱེད་ཅིང་། དར་བ་རྣམས་དག་ཀྱང་འཕེལ་བ། ཉམས་པ་རྣམས་གསོ་བར་བྱེད་པ་སོགས་བསྟན་པ་དང་འགྲོ་བའི་དོན་ལ་སྨན་པའི་ལེགས་མཛད་ཀྱི་འཕྲིན་ལས་ས་སྟེང་ཡོངས་ལ་བར་མེད་དུ་ཁྱབ་ཡོད།
༡༩༥༥ལོར་ལྷ་རྒྱལ་གླིང་སྲིད་གཞུང་ནས་གདན་ཞུས་བྱས་པ་ལྟར་ལྷ་རྒྱལ་གླིང་སྲིད་གཞུང་རིག་གནས་ཁྲོའོ་ཡི་ཁྲོའོ་ཀྲང་གཞོན་པ་དང་མིན་ཀྱཱང་གསར་འགྱུར་ཁང་ངམ་དེང་གི་རྔ་བ་ཉིན་རེའི་ཚགས་པར་ཁང་གི་བོད་ཡིག་གསར་འགྱུར་རྩོམ་སྒྲིག་གི་ལས་འགན་གཅིག་ལྕོགས་སུ་གནང་།
༡༩༥༨ལོ་ནས་བཟུང་སྐབས་དེའི་སྲིད་ཇུས་ཀྱི་དབང་གིས་ངལ་རྩོལ་དུ་ཞུགས་པའི་ཞོར་དུ་པེ་ཅིན་ནས《རྒྱ་བོད་ཤན་སྦྱར་ཚིག་མཛོད》དང《མའོ་ཙེ་ཏུང་གི་གསུང་རྩོམ་གཅེས་ བསྡུས》དེབ་དང་པོ་སོགས་བསྒྱུར་ཞུས་མཛད།
༡༩༨༠ ལོར་པེ་ཅིང་དུ་གྲངས་ཉུང་མི་རིགས་སྐད་ཡིག་རིག་ཚན་གྲོས་སྡུར་གྱི་ཚོགས་འདུར་ཞུགས་ནས《གནད་བསྡུས》ལ་དགག་པ་མཐར་ཕྱིན་པ་བྱས་པས་དུང་དཀར་ཚང་གིས་ཆབ་ཤོག་འབྱོར་ཏེ་བསྟོད་བསྔགས་ཐོབ།
༡༩༥༡ལོར་པེ་ཅིན་དུ་ཕེབས་ནས་བོད་ཞི་བའི་བཅིངས་འགྲོལ་གཏོང་རྒྱུའི་གྲོས་མཐུན་དོན་ཚན་བཅུ་བདུན་པའི་ཡིག་སྒྱུར་པར་ཞུས་ཀྱི་ལས་དོན་ནང་ཞུགས།
༡༩༧༧ལོར་སི་ཁྲོན་ཞིང་ཆེན་གྱི་སྐབས་བཞི་བའི་སྲིད་གྲོས་ཨུ་ཡོན་ལྷན་ཚོགས་ཀྱི་ཚོགས་འདུར་ཞུགས་པ་ལ་རྒྱུན་ལས་ཨུ་ཡོན་དུ་བདམས་ཐོན་བྱུང་།
༡༩༦༥ ལོར་ཁྲིན་ཏུའུ་ནས《བོད་རྒྱ་ཚིག་མཛོད་ཆེན་མོ》པར་བསྐྲུན་གྱི་རྨང་བཏིང་བ་དང《སློབ་ཆུང་ཚིག་མཛོད》སོགས་ཀྱང་རྩོམ་བསྒྲིགས་མཛད།
བོད་ཀྱི་རྒྱལ་པོ་གཉའ་ཁྲི་བཙན་པོ་ནས་རིམ་བཞིན་རྒྱལ་པོ་གནམ་གྱི་ཁྲི་བདུན་བྱུང་བའི་མིང་ནི། མུ་ཁྲི། དིང་ཁྲི། སོ་ཁྲི། མེར་ཁྲི། གདགས་ཁྲི། སྲིབས་ཁྲི་བཅས་བྱུང་བ་རང་རང་སོ་སོའི་སྐྱེས་པའི་ཡུལ་གྱི་མིང་ནས་གྲས་ཏེ་མཚན་གསོལ་ཞེས་བཤད་སྲོལ་ཡོད། གནམ་གྱི་ཁྲི་བདུན་ཟེར་བའི་རྒྱུ་མཚན་ནི་རྒྱལ་པོ་འདི་རྣམས་འདས་སྐབས་སྤྱི་གཙུག་ཏུ་ཡོད་པའི་འོད་དཀར་པོའི་རྨུ་ཐག་ལ་འཇུས་ནས་ནམ་མཁར་གཤེགས་ཏེ་འཇའ་ཚོན་ལྟར་ཡལ་ནས་འགྲོ་བ་ལས་རོ་མེད་པའི་དབང་གིས་མིང་དེ་ལྟར་ཐོགས་པ་ཡིན་ཞེས་བོན་གྱི་བཤད་སྲོལ་ཡིན།
རྒྱ་བ་རོང་ཞེས་པ་བོད་ཀྱི་ཡུལ་སྡེ་ཆུང་ངུ་ཞིག་གི་མིང་སྟེ། སྔར་འབའ་སྡེ་དང་དེང་སང་སྡེ་རོང་༼ སྡེ་རོང་།༽ཁོངས་སུ་གཏོགས། རོང་ཁོག་དམིགས་བསལ་བ་ཞིག་ཡིན། ནང་
གསེས་སུ་རྒྱ་རོང་དང་། ཐེལ་ཙེ། ཞོལ་རྒྱགས་བཅས་གྲོང་ཚོ་གསུམ་ཡོད། སྔར་རྒྱ་རོང་ཝ་མགོ་སྟེང་ཞེས་པའི་རི་མགོར་ཁྱིམ་ཚང་བཞི་ཡོད་པ་ད་ལྟ་མར་ཀླུང་དུ་བབས་ཚར། ད་
ལྟ་ཁྱོན་ཁྱིམ་ཚང་༣༠ འདུག ཚང་མ་གོ་སྟེང་དགོན་གྱི་ཡོན་བདག་ཡིན། ཨོྃ་བརྒྱ་དགོན་ལའང་དད་པ་ཆེར་བྱེད། བོད་སྤྱི་སྐད་ཅུང་ཟད་ཟུར་ཆགས་པའི་ཡུལ་སྐད་རྒྱག་པ་ཡིན་ཡང་
བོད་མི་བར་གོ་བརྡ་མི་འཕྲོད་པའི་ལོགས་སྐད་ནི་མ་ཡིན། མི་རྣམས་ལྷོད་ཆགས་ཤིང་ཆོག་ཤེས་ཆེ་བ། ཆོས་ལ་དད་པ་ཆེ་ཡང་བརྩོན་པ་ཞན་པ། འདུས་ཏེ་བསྡད་ནས་ཁ་བརྡ་
བྱེད་པར་དགའ་བ། ཕྱི་ལོགས་ནས་བྱུང་བའི་གཏམ་ལ་ཡ་མཚན་འཛིན་པ་ཡིན། རི་ཐང་གཉིས་ནས་འཚོ་ཆས་གཉེར་བའོ། །
ཕར་ཞལ་གང་ལ་ཚུར་ཞལ་གང་། འདིར་ཞལ་ནི་གསོལ་ཞལ་ཞེས་པ་ལྟ་བུ་ཕོར་པ་ལ་གོ གཏམ་དཔེའི་དོན་ནི། ཕར་བཏང་བའི་འགྲོ་སོང་དང་ཚུར་འབབ་པའི་འོང་སྒོ་
རྒྱ་བ་རོང་པ་སྒོ་ར་གང་། རྩིས་གཏུག་རྒྱག་དུས་མི་མགོ་བདུན། དོན་ནི་བལྟས་ཚོད་ལ་མི་མང་པོ་ཡོད་ཀྱང་དཀའ་ལས་བྱེད་མཁན་གྱི་མི་ཉུང་ཉུང་རེད་ཅེས་པའི་དོན།
འབུམ་ཁྲལ་སོད་པ། སྔར་ཡུལ་འདིའི་ཕོ་ཡིན་ཚད་ཀྱིས་འབུམ་ཁྲལ་སོད་ཅེས་ཤོད་སྲོལ་ཡོད། དེའི་དོན་ནི་སྐྱེས་པ་ཐམས་ཅད་ཀྱིས་བོད་ཡིག་ཤེས་པས་འབུམ་ཀློག་ཐུབ་པའི་